Συμμετοχή της Ελλάδας στη Eurovision 2015

Η Ελλάδα συμμετείχε στον Διαγωνισμό Τραγουδιού Eurovision 2015 που πραγματοποιήθηκε στις 19, 21 και 23 Μαΐου στη Βιέννη της Αυστρίας. Ο ελληνικός τηλεοπτικός φορέας Νέα Ελληνική Ραδιοφωνία, Ίντερνετ και Τηλεόραση (ΝΕΡΙΤ) διοργάνωσε εθνικό τελικό, σε συνεργασία με το MAD TV, για την επιλογή του καλλιτέχνη και του τραγουδιού που θα εκπροσωπήσει την Ελλάδα, ο οποίος διεξήχθη στις 4 Μαρτίου 2015. Νικήτρια αναδείχθηκε η Μαρία Έλενα Κυριάκου με το τραγούδι «One Last Breath», το οποίο κατέληξε στη 19η θέση του τελικού της Eurovision, με 23 βαθμούς. 

## Ιστορικό
Πριν το διαγωνισμό του 2015, η Ελλάδα συμμετείχε στη Eurovision τριάντα πέντε φορές από το ντεμπούτο της το 1974. Το έθνος κέρδισε το διαγωνισμό μία φορά, το 2005 με το τραγούδι "My Number One" ερμηνευμένο από την Έλενα Παπαρίζου. Μετά την εισαγωγή των ημιτελικών το 2004, η Ελλάδα καταφέρνει πάντα να προκριθεί στον τελικό. Ανάμεσα στα χρόνια 2004 με 2011, το έθνος επέτυχε οκτώ συνεχόμενα πλασαρίσματα στην πρώτη δεκάδα.

Ιστορικά, ο Ελληνικός ραδιοτηλεοπτικός φορέας και μέλος της Ευρωπαϊκής Ραδιοτηλεοπτικής Ένωσης (EBU), Ελληνική Ραδιοφωνία Τηλεόραση (ΕΡΤ), μετέδιδε το γεγονός εντός Ελλάδας και ήταν υπεύθυνος για τη συμμετοχή της χώρας στον διαγωνισμό. Ωστόσο, μετά το κλείσιμο της ΕΡΤ τον Ιούνιο του 2013 από την ελληνική κυβέρνηση, η μελλοντική συμμετοχή της Ελλάδας στον διαγωνισμό τέθηκε υπό αμφισβήτηση. Η EBU επέτρεψε στο έθνος να συμμετάσχει στον διαγωνισμό του 2014, με την προσωρινή Δημόσια Τηλεόραση (ΔΤ) να κάνει αίτηση συμμετοχής και να αναλαμβάνει το έργο της οργάνωσης της διαδικασίας επιλογής, πραγματοποιώντας σε συνεργασία με το MAD TV εθνικό τελικό. Στις 4 Μαΐου 2014, δύο ημέρες πριν τον πρώτο ημιτελικό της Eurovision 2014, η ΔΤ αντικαταστάθηκε από τον νέο Ελληνικό δημόσιο ραδιοτηλεοπτικό φορέα, τη Νέα Ελληνική Ραδιοφωνία, Ίντερνετ και Τηλεόραση (ΝΕΡΙΤ), ο οποίος παρόλο που δεν ήταν ακόμη ενεργό μέλος της EBU, μπόρεσε να λάβει μέρος στον διαγωνισμό βάσει εξαίρεσης από την EBU.

Ο Ελληνικός ραδιοτηλεοπτικός φορέας Ελληνική Ραδιοφωνία Τηλεόραση (ΕΡΤ), εκπέμπει το γεγονός σε όλη την Ελλάδα και οργανώνει τον τρόπο επιλογής για τη συμμετοχή της χώρας. Η ΕΡΤ ήταν υπεύθυνη για τη συμμετοχή της Ελλάδας στο διαγωνισμό από το ντεμπούτο τους το 1974 μέχρι το 2013, όταν ο ραδιοτηλεοπτικός σταθμός τερματίστηκε με κυβερνητική οδηγία και αντικαταστάθηκε από την προσωρινή Δημόσια Τηλεόραση (ΔΤ) και αργότερα από τη Νέα Ελληνική Ραδιοφωνία, Ίντερνετ και Τηλεόραση (ΝΕΡΙΤ). 

Στις 24 Ιουλίου 2014, η Ελλάδα επιβεβαίωσε την πρόθεσή της να συμμετάσχει στον διαγωνισμό του 2015, ωστόσω έπρεπε η ΝΕΡΙΤ να γίνει ενεργό μέλος της EBU. Η αίτηση εξετάστηκε στη Γενική Συνέλευση της EBU και στις 4 Δεκεμβρίου 2014, η ΝΕΡΙΤ έγινε μέλος της EBU, επιτρέποντας τη συμμετοχή της στον διαγωνισμό.

## Πριν τη Eurovision

### ''Eurosong 2015 - NERIT & MAD show (60 χρόνια μουσικής)''
Η ΝΕΡΙΤ επιβεβαίωσε στις 14 Ιανουαρίου 2015 ότι θα συνεργαστεί με το MAD TV για την οργάνωση και παραγωγή της διαδικασίας επιλογής της Ελλάδας για τον 60ο Διαγωνισμό Τραγουδιού, σηματοδοτώντας την τρίτη συνεχή χρονιά της συνεργασίας τους. Ο εθνικός τελικός, με τίτλο "Eurosong 2015 - NERIT & MAD show (60 χρόνια μουσικής)", διεξήχθη στις 4 Μαρτίου 2015 στο Έναστρον, με παρουσιάστριες τη Μαίρη Συνατσάκη και τη Ντορέττα Παπαδημητρίου. Ο τελικός μεταδόθηκε στη ΝΕΡΙΤ στην Ελλάδα και στο ΡΙΚ2 και το ΡΙΚ Sat στην Κύπρο, ενώ μεταδόθηκε και διαδικτυακά από την ιστοσελίδα της ΝΕΡΙΤ και της Eurovision.

#### Συμμετέχοντες
Η ΝΕΡΙΤ απηύθηνε πρόσκληση στις δισκογραφικές εταιρίες για να βρουν συμμετέχοντες για τον τελικό, με αποτέλεσμα πέντε υποψηφιότητες. Τα ονόματα των υποψηφίων ανακοινώθηκαν στις 17 Φεβρουαρίου 2015. Την επόμενη ημέρα, μεταδόθηκαν αποσπάσματα των τραγουδιών στο Δεύτερο Πρόγραμμα της ΝΕΡΙΤ στην εκπομπή της Μαρίας Κοζάκου, η οποία μετέδιδε τους προηγούμενους τέσσερις διαγωνισμούς για την Ελλάδα. Στις 26 Φεβρουαρίου 2015, δημοσιεύθηκαν ολόκληρες οι συμμετοχές, μέσα από ειδική εκπομπή.

#### Τελικός
Ο εθνικός τελικός διεξήχθη στις 4 Μαρτίου 2015. Νικήτρια του εθνικού τελικού αναδείχθηκε η Μαρία Έλενα Κυριάκου, με το τραγούδι «One Last Breath», συγκεντρώνοντας 10 βαθμούς. Το αποτέλεσμα καθορίστηκε από το τηλεοπτικό κοινό μέσω τηλεφώνου ή SMS (50%) και από μία επταμελή ελληνική κριτική επιτροπή (50%), η οποία αποτελείται από τους:

Η τελική κατάταξη διαμορφώθηκε ως εξής:

## Στη Eurovision
[μικρογραφία|Η [Μαρία Έλενα Κυριάκου στην τελική πρόβα του πρώτου ημιτελικού.]]
Ο Διαγωνισμός Τραγουδιού Eurovision 2015 πραγματοποιήθηκε στο Wiener Stadthalle στη Βιέννη της Αυστρίας και αποτελέστηκε από δύο ημιτελικούς που πραγματοποιήθηκαν στις αντίστοιχες ημερομηνίες 19 και 21 Μαΐου και τον τελικό στις 23 Μαΐου 2015. Σύμφωνα με τους κανόνες της Eurovision, όλες οι συμμετέχουσες χώρες, εκτός από τη διοργανώτρια χώρα και τις "Μεγάλες Πέντε", που αποτελούνται από τη Γαλλία, τη Γερμανία, την Ιταλία, την Ισπανία και το Ηνωμένο Βασίλειο, πρέπει να προκριθούν από έναν από τους δύο ημιτελικούς για να διαγωνιστούν στον τελικό, με τις 10 πρώτες χώρες από τους αντίστοιχους ημιτελικούς τους να προκρίνονται στον τελικό. Στον διαγωνισμό του 2015, η Αυστραλία προκρίθηκε απευθείας στον τελικό ως προσκεκλημένη χώρα. Πριν από την κλήρωση κατανομής των ημιτελικών, η Ευρωπαϊκή Ραδιοτηλεοπτική Ένωση (EBU) χώρισε τις διαγωνιζόμενες χώρες σε πέντε διαφορετικά δοχεία με βάση τα μοτίβα ψηφοφορίας από προηγούμενους διαγωνισμούς, με στόχο τη μείωση της πιθανότητας ψηφοφορίας από γειτονικές χώρες, ενώ παράλληλα να αυξήσει το σασπένς κατά τη διαδικασία ψηφοφορίας. Στις 26 Ιανουαρίου 2015, πραγματοποιήθηκε η κλήρωση κατανομής που έβαλε κάθε έθνος σε έναν από τους δύο ημιτελικούς και καθόρισε σε ποιο μισό της παράστασης θα παίξει. Η Ελλάδα κληρώθηκε να ερμηνεύσει στο πρώτο μισό του πρώτου ημιτελικού. Στις 23 Μαρτίου 2015, οι παραγωγοί των σόου ανακοίνωσαν τη σειρά διεξαγωγής των ημιτελικών, με την Ελλάδα να εμφανίζεται στη 6η θέση του πρώτου ημιτελικού, μετά τη συμμετοχή της Φινλανδίας και πριν τη συμμετοχή της Εσθονίας.

Οι δύο ημιτελικοί και ο τελικός μεταδόθηκαν στην Ελλάδα τηλεοπτικά μέσω των ΝΕΡΙΤ και ΝΕΡΙΤ HD και ραδιοφωνικά μέσω του Δεύτερου Προγράμματος της ΝΕΡΙΤ, με σχολιαστές τους Γιώργο Καπουτζίδη και Μαρία Κοζάκου.

### Ημιτελικός
Η Ελλάδα ερμήνευσε 6η σε σειρά εμφάνισης, μετά τη συμμετοχή της Φινλανδίας και πριν τη συμμετοχή της Εσθονίας. Στο τέλος του σόου, η χώρα ανακοινώθηκε πως προκρίθηκε για τον τελικό. Αργότερα αποκαλύφθηκε ότι η Ελλάδα κατετάγη έκτη από τις δεκαέξι χώρες που συμμετείχαν στον πρώτο ημιτελικό με 81 βαθμούς.

### Τελικός
Μετά τον ημιτελικό, η Ελλάδα κληρώθηκε στο δεύτερο μισό του τελικού. Η Ελλάδα εμφανίστηκε στη θέση 15, μετά τη συμμετοχή της Αυστρίας και πριν τη συμμετοχή του Μαυροβουνίου. Η Μαρία Έλενα συμμετείχε για άλλη μια φορά σε πρόβες τζενεράλε στις 22 και 23 Μαΐου πριν από τον τελικό, συμπεριλαμβανομένου του τελικού της κριτικής επιτροπής όπου οι επαγγελματικές κριτικές επιτροπές ψήφισαν την τελική τους ψήφο πριν από τη ζωντανή εμφάνιση στις 23 Μαΐου. Η Ελλάδα κατετάγη δέκατη ένατη στον τελικό, σημειώνοντας 23 βαθμούς.

### Ψηφοφορία
Η ψηφοφορία κατά τη διάρκεια των τριών εκδηλώσεων αφορούσε κάθε χώρα που απονέμει δύο ομάδες από 1-8, 10 και 12 βαθμούς: μία από την επαγγελματική τους κριτική επιτροπή και η άλλη από την τηλεψηφοφορία. Η κριτική επιτροπή κάθε έθνους απαρτίζεται από πέντε επαγγελματίες της μουσικής βιομηχανίας που είναι πολίτες της χώρας που εκπροσωπούν, με τα ονόματά τους να δημοσιεύονται πριν από τον διαγωνισμό για να εξασφαλιστεί η διαφάνεια. Αυτή η κριτική επιτροπή έκρινε κάθε εγγραφή με βάση: φωνητική ικανότητα, την απόδοση στη σκηνή, τη σύνθεση και την πρωτοτυπία του τραγουδιού και τη συνολική εντύπωση από την πράξη. Επιπλέον, δεν επιτρέπεται σε κανένα μέλος εθνικής κριτικής επιτροπής να συνδέεται κατά κανένα τρόπο με κάποια από τις ανταγωνιστικές πράξεις κατά τρόπον ώστε να μην μπορούν να ψηφίσουν με αμεροληψία και ανεξαρτησία. Οι ατομικές κατατάξεις κάθε μέλους της κριτικής επιτροπής καθώς και τα αποτελέσματα της τηλεψηφοφορίας του έθνους γίνονται γνωστά λίγο μετά τον μεγάλο τελικό.

#### Βαθμοί που δόθηκαν στην Ελλάδα

#### Βαθμοί που δόθηκαν από την Ελλάδα

#### Αναλυτικά αποτελέσματα ψηφοφορίας
Τα ακόλουθα μέλη αποτελούνταν από την ελληνική κριτική επιτροπή:

* Τζικ Νακασιάν
* Αντώνης Καρατζίκος
* Ελένη Γιαννατσούλια
* Γιάννης Κουτσαφτίκης
* Μαριάννα Ευστρατίου

## Παραπομπές


Κατηγορία:Συμμετοχή της Ελλάδας στη Eurovision
Κατηγορία:Διαγωνισμός Τραγουδιού Eurovision 2015